open-index/open-wikipedia-markdown huggingface dataset:
Pagsasaliw

Sa larangan ng musika, ang **pagsasaliw** (Ingles: ***accompaniment***) ay ang sining ng pagtugtog sa piling isang soloista o pangkat na pangmusika, na kadalasang nakikilala bilang pangunahing instrumento, sa paraang sumusuporta. Ang pagsasaliw ay maaaring isagawa ng nag-iisang tagaganap - isang pianista, organista, o gitarista - o maaari itong tugtugin ng isang buong ensembol (pangkat na pangtugtugin), katulad ng isang orkestrang simponiya o kuwartet na pambagting (sa klasikal na henero), isang bandang panlikuran o seksiyon ng ritmo (sa musikang popular), o kahit na sa malaking banda o trio ng organ (sa jazz). Maaari itong ituring bilang panlikuran sa pangharapang melodiya. 

Nilalarawan din ng katagang *pagsasaliw* ang kumposisyong musika, kaayusan (pagkakaayos) o *arrangement*, o improbisadong (hindi pinaghandaan na) pagganap na tinutugtog upang suportahan ang soloista. Sa halos lahat ng mga estilong klasikal, ang bahagi ng pagsasaliw ay isinulat ng kumpositor at ibinigay sa mga manunugtog sa anyo ng pilas ng musika. Sa jazz at sa musikang popular, ang bandang pangsuporta o seksiyong pangritmo ay maaaring gawing improbisado ang pagsasaliw na nakabatay sa mga pormang pamantayan, katulad ng sa kaso ng isang maliit banda ng *blues* o isang banda ng jazz na tumutugtog ng isang may 12 bara na progresyon ng blues, o ang banda ay maaaring tumugtog magmula sa isang nakasulat na kaayusan sa isang malaking banda na pang-jazz o sa isang palabas sa isang teatrong pangmusika.

Kategorya:Pagsasaliw
Inhenyeriyang sibil

Ang **inhenyeriyang sibil** o **inhenyeriyang pambayan** ay isang disiplina ng inhinyeriyang prupesyunal na humaharap sa pagdidisenyo, pagbubuo, at pagpapanatili ng pisikal at likas na itinatatag na kapaligiran, kabilang ang mga pagawain katulad ng mga kalsada, mga tulay, mga kanal, mga prinsa, at mga gusali. Ang inhenyeriyang sibil ay ang pinaka matandang disiplina ng inhenyeriya pagkaraan ng inhinyeriyang pangmilitar, Nakaugalian itong hinahati-hati sa ilang mga kabahaging disiplina na kinabibilangan ng inhinyeriyang pangkapaligiran, inhinyeriyang heoteknikal, heopisika, heodesiya, inhinyeriyang pangkuntrol, inhinyeriyang estruktural, biyomekaniks, nanoteknolohiya, inhinyeriyang pangtransportasyon, agham na pangmundo, mga agham na pang-atmospera, inhinyeriyang porensiko, inhinyeriyang urbano (inhinyeriyang munisipal), inhinyeriyang hidroliko (inheyeriya ng napagkukunan ng tubig) agham ng materyales (inhenyeriyang pangmateryales), pamamahala ng dalampasigan (inhenyeriyang kostal), pagsusurbey, at inhinyeriyang pangkonstruksiyon. Nagaganap ang inhenyeriyang sibil sa lahat ng mga antas: sa publikong sektor hanggang sa munisipal hanggang sa mga pamahalaang pambansa, at sa pribadong sektor mula sa mga indibidwal na nagmamay-ari ng kabahayan hanggang sa mga kompanyang internasyonal.

## Kasaysayan
Ang inhenyera ay aspekto nang buhay mula pa noong unang umiral ang mga tao. Ang pinakamaagang pag-gamit ng inhenyeriyang sibil ay maaaring naganap sa gitna ng mga taong 4000 at 2000 BC sa Sinaunang Ehipto at Mesopotamia (sa ngayon ay kinikilalang *Iraq*) noong sinimulang iwanan ng mga tao ang kanilang malagalag na paraan nang pamumuhay, dito nagbunga ang pangangailangan ng pag-gawa ng mga silungan. Sa panahong ito, ang transportasyon ay mas nabigyan ng halaga at dahit dito nabuo ang ideya ng gulong at ang paglayag.

Sa ikalabing-walong siglo, ang terminong *civil engineering* (o sa Tagalog, inhenyeriyang sibil) ay inilikha upang masama-sama ang lahat ng aspetong pangsibilyan at makita ang pagkakaiba nito sa inhenyeriyang pangmilitar*.* Ang unang-unang nagpahayag sa sarili bilang isang inhenyerong sibil ay si John Smeaton, ang nagtayo ng Eddystone Lighthouse. Sa 1771, si Smeaton at ang ilan sa kanyang mga kasamang inhenyerong sibil ay bumuo ng *Smeatonian Society of Civil Engineers,* isang grupong binuo ng mga lider ng kanilang propesyon na nagkaroon ng mga impormal na mga pagkikita. Bagama’t may ebidensya na may mga teknikal na miting na naganap, mas kinikilala parin ito para sa pakikipagkapwang aspeto nito.

## Mga sanggunian
*
Musikang pangsimbahan

Ang **tugtuging pangsimbahan** o **musikang pangsimbahan** (Ingles: *Church music*) ay musikang isinulat para sa pagganap sa loob ng simbahan, o anumang tagupang pangmusika ng liturhiyang eklesiyastikal, o musikang inilapat sa mga salitang nagpapahayag ng mga mungkahi o mga proposisyon na likas na banal, katulad ng isang himno. Nasasaklawan ng artikulong ito ang tradisyong Hudyo-Kristiyano. Para sa tugtuging banal na nasa labas ng tradisyong ito, tingnan ang musikang panrelihiyon. Tingnan din ang musikang Kristiyano.

Kategorya:Musikang Kristiyano
Kategorya:Musikang panrelihiyon
Etikang pangnegosyo

Ang **etikang pangnegosyo** o **etikang pangkorporasyon** (Ingles: ***business ethics***, o ***corporate ethics***, literal na "etika ng kasama" o "etika ng kalakip") ay isang uri o anyo ng nilapat na etika o etikang pamprupesyon na sumisiyasat sa mga prinsipyong pang-etika at mga suliraning moral o pang-etika na lumilitaw sa loob ng isang kapaligirang pangnegosyo. Mailalapat ito sa lahat ng mga aspekto ng kaasalang pangnegosyo at mahalaga sa pag-aasal ng mga indibiduwal at ng kabuoan ng mga samahan o mga organisasyon.

Kategorya:Negosyo
Kategorya:Etika
Musikang sinauna

Ang **sinaunang musika** o **sinaunang tugtugin** ay ang musika na umunlad sa mga kulturang marunong bumasa at sumulat, at naging kapalit ng musikang prehistoriko. Tumutukoy ang sinaunang musika sa sari-saring mga sistemang pangmusika na napaunlad sa kahabaan ng mga rehiyong pangheograpiya na katulad ng Mesopotamia, Ehipto, India, Gresya, at Roma. Maitatalaga bilang sinaunang musika ang tugtuging mayroong katangian na kinapapalooban ng saligang naririnig na mga tono at mga eskala. Maaari itong naipahatid (transmisyon) sa pamamagitan ng mga sistemang pabanggit o nasusulat.

Kategorya:Musika
Musikang prehistoriko

Ang **musikang prehistoriko**, na dating tinatawag na **musikang primitibo**, ay isang kataga sa kasaysayan ng musika para sa lahat ng tugtugin na nagawa sa mga kulturang preliterato (bago sumapit ang pagiging marunong bumasa at sumulat, o iyong panahong prehistoriko), na nagsimula saan man noong pinaka hulihan ng kasaysayang pangheolohiya. Ang tugtuging prehistoriko ay sinundan ng sinaunang musika sa iba't ibang mga bahagi ng mundo, subalit umiiral pa rin sa mga pook na ilang. 

Kung gayon, ang musikang prehistoriko ay teknikal na kinabibilangan ng lahat ng mga musika ng mundo na umiral bago ang pagsisimula o pagsapit ng anumang umiiral pa o nabubuhay pa sa kasalukuyan na mga napagkunang pangkasaysayan hinggil sa musika; halimbawa na ang ang tradisyunal na musika ng Katutubong Amerikano ng mga tribong preliterato at ng musikang aborihinal ng Australia. Subalit, mas karaniwang tumutukoy ito sa musikang "prehistoriko" na umiiral pa rin bilang musikang bayan o katutubong tugtugin (*folk music*), musikang indihena o musikang nakaugalian (musikang tradisyunal). Pinag-aaralan ang musikang prehistoriko na kasabayan ng ibang mga kapanahunan na nasa loob ng arkeolohiya ng musika.

Kategorya:Musika
Komposisyong pangmusika

Ang **komposisyong pangmusika** ay maaaring tumukoy sa mga orihinal na piyesa o piraso ng musika, sa kayarian ng isang piyesang pangmusika, o kaya sa proseso ng paglikha ng isang bagong piyesa ng musika. Ang mga tao na gumagawa ng mga komposisyong pangmusika ay tinatawag na mga kompositor.

Kategorya:Musika
Kumposisyon

Ang **kumposisyon** ay maaaring tumukoy sa:

*isang kabuuan
*isang kayarian
*mga sangkap, halo, o lahok sa isang kabuuan
*katha o akdang pampanitikan
:*sanaysay
:*ulat
*kumposisyong pangmusika, isang akdang gawa ng isang kumpositor
Disenyong panloob

Ang **disenyong panloob** ay ang disenyong isinasagawa sa loob ng puwang na kinasasangkutan ng proseso na nakagagawang kapaki-pakinabang o nakapagpapaangkop ng kapaligiran para sa mga gawain at mga tungkulin ng mga tao na gumagamit ng nasabing espasyo.

Kategorya:Arkitektura
Kategorya:Sining
Hambingang panrelihiyon

Ang **hambingang panrelihiyon** o **paghahambing ng mga relihiyon** (Ingles: *comparative religion*) ay ang sangay ng mga pag-aaral ng mga relihiyon na nakatuon sa masistemang paghahambing ng mga doktrina at mga gawain ng mga relihiyon sa mundo. Maraming mga pakinabang ang nakukuha sa isang kurso ng pagsisiyasat na katulad nito subalit, sa pangkalahatan, ang pag-aaral ng relihiyon ay nakapagbibigay ng mas malalim na pagkaunawa sa mga saligang pagsasaalang-alang na pampilosopiya ng relihiyon, na katulad ng etika, metapisika, at ng kalikasan at uri ng kaligtasan. Ang isang tao na nakakuha ng ganitong kurso ng pag-aaral ay mayroong mas mayaman at mas sopistikadong pagkakaunawa sa mga paniniwala at mga gawain ng tao hinggil sa kabanalan, sobrenatural, misteryo, espirituwalidad, at dibinidad.

Sa larangan ng **aralin ng relihiyong komparatibo**, ang pangunahing mga pangkat na panrelihiyon sa mundo ay pangkalahatang inuuri bilang relihiyong Abrahamiko, relihiyong Indiyano (relihiyon ng India), o relihiyong Taoiko. Kabilang sa mga pook ng pag-aaral ang mga mito ng paglikha at ang humanismo.

## Mga sanggunian
Kategorya:Araling pangkultura
Oktabina

thumb|200px|Ang oktabina ng Pilipinas.
Ang **oktabina** o **oktabinang pilipino** (Ingles at Kastila: **octavina**, *octavina filipina*) ay isang Pilipinong instrumentong nasa anyo ng klasikal na gitara at may pagkakahalintulad sa *lute*.   

## Kasaysayan
Dahil sa malaking impluwensiya ng Kastila magmula sa ika-16 hanggang ika-19 daantaon, maraming tradisyunal na Kastilang mga instrumento ang naging napaloob at napasama sa kulturang Pilipino, at pagkaraan ng paglipas ng mga panahon, ay umunlad upang maging isang talagang natatanging mga instrumento. Ang Kastilang prekursor sa oktabina ay maaaring ang may maliit na katawan at may 14 na mga bagting na instrumentong katulad ng bandurya na tinatawag na *"octavilla"*, bagaman ang paggamit nito ay hindi kasing tanyag. Ang pangalan ay naisalinwika sa lahat ng mga bersiyon ng instrumento na mayroong unlapi na *octa-* (okta-) na tumutukoy sa pagtotono ng bawat isang pangkat ng pinagdalawa o dobleng mga bagting (kuwerdas).

## Mga sanggunian 
Kaurian:Instrumentong pangtugtugin
Kaurian:Gitara
Kategorya:Musika ng Pilipinas
Prehistorikong Ehipto

Ang **prehistorikong Ehipto** ay ang panahon mula sa pinakaunang paninirahan ng tao sa simula ng Panahon ng Sinaunang Dinastiya noong mga 3100 BC, simula sa unang Paraon, si Narmer para sa ilang Ehiptolohista, si Hor-Aha para sa iba, na may pangalan na Menes na posible din na ginamit para sa isa sa mga haring ito. Sa tradisyon, katumbas ang predinastikong panahon na ito sa huling bahagi ng panahong Neolitiko simula noong c. 6000 BC at nagtapos noong panahon ni Naqada III noong c. 3000 BC.

Unang nabigyan kahulugan ang Predinastikong panahon bago nagkaroon ng malawakang pang-arkeolohiyang paghuhukay sa Ehipto, at sa kamakailang mga nakita na nagpapahiwatig ng labis na unti-unting pag-unlad ng Predinastiko na nagdulot sa kontrobersiya sa kung kailan talaga ang tumpak na panahon na natapos ang Predinastikong panahon. Sa gayon, ginamit ang iba't ibang mga katawagan tulad ng Protodinastikong panahon, "Dinastiyang Sero" o "Dinastiya 0" upang gawan ng pangalan ang parte ng panahon kung saan maaring kilalanin bilang Predinastiko ng ilan at Sinaunang Dinastiko ng iba.

Sa pangkalahatan, nahahati ang Predinastikong panahon sa ilang mga panahong pangkalinangan, na pinapangalan ang bawat isa pagkatapos ng lugar kung saan unang natuklusan ang isang tiyak na uri ng paninirahang Ehipsyo. Bagaman, ang parehong unti-unting pag-unlad na nakikilala ang Predinastikong panahon ay mayroon sa buong kabuuan ng Predinastikong panahon, at indibiduwal na mga "kultura" ay kailangang hindi nabibigyan kahulugan bilang hiwalay na mga entidad subalit bilang pansariling mga dibisyon sa karamihan na ginagamit upang mapadali ang pag-aaral ng buong panahon.

Ang malaking mayorya ng mga nakita pang-arkeolohiya sa Predinastiko ay sa Mataas na Ehipto, dahil ang hiwa ng Ilog Nilo ay mas mabigat na nakadeposito sa rehiyong Delta, na lubos na binaon ang karamihan sa mga lugar ng Delta noon pang bago ang makabagong panahon.
## Mga sanggunian
Kaurian:Sinaunang Ehipto
Maagang Panahong Pangdinastiya ng Ehipto

and a Crocodile]]

Ang **Arkaiko** o **Maagang Panahong Pangdinastiya ng Ehipto** ay agad na sumunod sa pagkakaisa ng Mababa at Mataas na Ehipto *c.* 3100&nbsp;BCE. Ito ay kinabibilangan ng Unang Dinastiya ng Ehipto at Ikalawang Dinastiya ng Ehipto na tumagal mula Panahong Protodinastiko ng Ehipto noong mga 2686&nbsp;BCE, o sa simula ng Lumang Kaharian ng Ehipto. Sa Unang Dinastiya ng Ehipto, ang kabisera ay lumipat mula sa Abydos tungo sa Memphis na may isang pinag-isang Ehipto na pinamahalaan ng Ehipsiyong diyos-hari. Ang Abydos ay nanatiling isang pangunahing lupaing banal(holy land) sa timog. Ang mga tatak ng Sinaunang Kabihasnang Ehipto gaya ng sining, at maraming mga aspeto ng relihiyon ng Sinaunang Ehipto ay nagkaanyo sa Panahong Simulang Dinastiko.

## Mga sanggunian
Kategorya:Sinaunang Ehipto
Naqada III

Ang **Naqada III** ang huling yugto ng kulturang Naqada ng sinaunang prehistoryang Ehipto na tinatayang nagmula noong 3200 BCE hanggang 3000 BCE. Ito ang panahon ng proseso kung saan ang ang proseso ng pagkakabuo ng estado na nagsimulang mangyari noong Naqada II ay naging mataas na makikita na may mga pinangalanang haring namumula sa mga makapangyarihang politiya. Ang Naqada III ay kadalasang tinutukoy  na Dinastiyang 0 o Panahong Protodinastiko upang ireplekta ang mga hari bilang pinuno ng mga maimpluwensiya *(influential)* na estado bagaman sa katotohanan, ang mga haring nasasangkot ay hindi bahagi ng isang dinastiya. Ang mga ito ay malamang na hindi magkakamag-anak at posibleng magkakalaban. Ang Panahong Protodinastiko ng Ehipto ay inilalarawan ng patuloy na proseso ng pagkakaisang pampolitika na humantong sa pagkakabuo ng isang estado sa simula ng Panahong Simulang Dinastiko ng Ehipto. Sa panahong ito nang ang wikang Ehipsiyo ay unang itinala sa mga hieroglyph.

Kategorya:Sinaunang Ehipto
Direktor sa telebisyon

Ang **direktor na pantelebisyon** ay isang uri ng direktor na nangangasiwa sa mga gawain ng paggawa ng isang programang pantelebisyon at bahagi ng mga tauhang pantelebisyon.

Kategorya:Mga direktor
Kategorya:Telebisyon
Imperyong Akkadiyo

Ang **Imperyong Akkadiyo** () ay isang imperyo na nakasentro sa lungsod ng Akkad at sa nakapaligid na rehiyon sa sinaunang Mesopotamia na nagpaisa ng lahat ng mga nagsasalita ng katutubong Akkadian na mga Semita at mga nagsasalitang Sumerian sa ilalim ng isang pamamahala.

Noong 3000 BCE, may umunlad na symbiosis sa pagitan ng mga Sumerian at mga Akkadian na Semitiko na kinabibilangan ng malawak na bilingualismo. Unti unting pinalitan ng wikang Akkadiyo ang Sumerian bilang sinasalitang wika sa isang lugar sa pagtungo sa 3000 BCE at 2000 BCE.
Naabot ng imperyong Akkadian ang tugatog na pang politika nito sa pagitan ng 2400 at 2200 BCE kasunod ng mga pananakop ng tagapagtatag nitong si Sargon ng Akkad(2334–2279 BCE). Sa ilalim ni Sargon at kanyang mga kahalili, ang wikang Akkadian ay sandaling inatas sa mga kapitbahay na sinakop na estado gaya ng Elam. Ang Akkad ay minsang itinuturing na unang imperyo sa kasaysayan  bagam may mga mas naunang nag-aangking Sumerian.

## Sanggunian
Kategorya:Imperyong Akkadian
Unang Pagitang Panahon ng Ehipto

Ang **Unang Pagitang Panahon ng Ehipto** na kadalasang inilalarawan bilang "panahong madilim" sa kasaysayan ng sinaunang Ehipto ay sumaklaw sa tinatayang isang daang taon mula ca. 2181–2055 BCE pagkatapos ng pagwawakas ng Lumang Kaharian ng Ehipto. Ito ay kinabibilangan ng ikapito, ikawalo, ikasiyam, ikasampu at bahagi ng ikalabingisang mga dinastiya ng Ehipto. Ang Unang Pagitang Panahon ay isang nagbabagong panahon sa kasaysayan kung saan ang pamumuno ng Ehipto ay nahahati ng dalawang mga magkakalaban na base ng kapangyriahn. Ang isa sa mga baseng ito ay nakatira sa Heracleopolis sa Mababang Ehipto na isang siyudad sa katimugan ng rehiyong Faiyum. Ang isa pa ay nakatira sa Thebes sa Itaas na Ehipto. Pinaniniwalaang sa panahong ito, ang mga templo ay nilabag at ninakawan, ang sining nito ay sinira at ang mga estatwa ng mga hari ay winasak bilang resulta ng sinasabing kaguluhang pampolitika na ito. Ang mga dalawang kahariang ito ay kalaunang nag-alitan na ang mga hari ng Thebes ay sumakop sa hilaga na nagresulta sa muling pagkakais ang Ehipto sa ilalim ng isang pinuno sa ikalawang bahagi ng ikalabingisang dinastiya.

Kategorya:Mga dinastiya ng Sinaunang Ehipto
Gitnang Kaharian ng Ehipto

Ang **Gitnang Kaharian ng Ehipto** ang panahon sa kasaysayan ng sinaunang Ehipto na sumasaklaw mula sa pagkakatatag ng Ikalabingisang Dinastiya ng Ehipto hanggang sa wakas ng Ikalabingtatlong Dinastiya ng Ehipto sa pagitan ng 2055 BCE at 1650 BCE, bagam ang ilang mga manunulat ay nagsasama ng Ikalabingtatlo at Ikalabingapat na mga dinastiya sa Ikalawang Pagitang Panahon ng Ehipto. Sa panahong ito, ang puneraryong kulto ni Osiris ay nanaig sa relihiyon sikat ng Ehipto. Ang panahong ito ay binubuo ng dalawang mga yugto, ang ikalabingisang Dinastiya na pinamunuan mula sa Thebes at ang ikalabingdalawang Dinastiya na nakasentro sa el-Lisht. Ang dalawang mga dinastiyang ito ay orihinal na itinuturing na buong sakop ng nagkakaisang kahariang ito ngunit itinuturing na ngayon ng mga historyan na ang ikalabingtatlong dinastirya na bahaging kabilang sa Gitnang Kaharian ng Ehipto. 

Kategorya:Mga dinastiya ng Sinaunang Ehipto
Ikalawang Pagitang Panahon ng Ehipto

Ang **Ikalawang Pagitang Panahon ng Ehipto** ay nagmamarka sa panahon nang ang Sinaunang Ehipto ay nagkagulo sa ikalawang pagkakataon sa pagitan ng wakas ng Gitnang Kaharian ng Ehipto at sa simula ng Bagong Kaharian ng Ehipto. Ito ay kilala bilang panahon nang ang Hyksos ay lumitaw sa Ehipto at ang paghahari ay binubuo ng ikalabinglimang mga dinastiya ng Ehipto.
Kategorya:Mga dinastiya ng Sinaunang Ehipto
Sophie Albert

Si **Sophie Albert** (ipinanganak noong 3 Agosto 1990) ay isang artista mula sa Pilipinas.

## Pilmograpiya
### Telebisyon
### Variety show
### Reality show
### Pelikula
## Sanggunian
Kategorya:Mga artista mula sa Pilipinas
Kategorya:Ipinanganak noong 1990
Pilosopiya ng wika

Ang **pilosopiya ng wika** ay nakatuon sa apat na pangunahing mga suliranin: ang kalikasan ng kahulugan, paggamit ng wika, kognisyon ng wika, at ang ugnayan na nasa pagitan ng wika at ng katotohanan o realidad. Ngunit, para sa mga pilosopong kontinental, ang pilosopiya ng wika ay tila hinaharap, hindi bilang isang nakahiwalay na paksa, subalit bilang isang bahagi ng lohika.

Una, ang mga pilosopo ng wika ay nag-uusisa sa *kalikasan* ng kahulugan, at naglalayong maipaliwanag ang kahulugan ng pagkakaroon ng "kahulugan" ng isang bagay. Ang mga paksang nag-uugat ay kinabibilangan ng kalikasan ng sinonimiya (pagiging magkasingkahulugan), ang pinagmulan mismo ng kahulugan, at kung paano talagang malalaman ang anumang kahulugan. Ang isa pang proyekto sa ilalim ng pamagat na ito ng natatanging pagtutuon ng mga pilosopong analitiko ng wika ay ang pag-iimbistiga sa gawi kung paano *binubuo* o *nabubuo* ang mga pangungusap upang maging isang makahulugang kabuuan magmula sa kahulugan ng mga *bahagi* nito.

Pangalawa, nais nilang maunawaan kung ano ang ginagawa ng mga tagapagsalita at mga takapakinig sa loob ng komunikasyon, at kung paano ito ginagamit sa pakikipagkapuwa. Ang partikular na mga pagtutuon ay maaaring kabilangan ng mga paksang pagkatuto ng wika, paglikha ng wika, at mga akto ng pananalita.

Pangatlo, nais nilang malaman kung paano umuugnay ang wika sa mga isipan ng kapwa tagapagsalita at ng tagapagpaunawa. Isa sa pinagtutuonan ng pansin ay ang pamantayan ng matagumpay na pagsasalinwika ng mga salita papunta sa iba pang mga salita.

Bilang panghuli, sinisiyasat nila ang kung paanong ang wika at ang kahulugan ay umuugnay sa katotohanan at sa mundo. Ang mga pilosopo ay may gawi na maging mas hindi nagtutuon sa kung ano mga pangungusap ang *talagang tunay*, at mas marami ang sa *anong mga uri ng mga kahulugan ang maaaring hindi tunay o mali*. Ang isang pilosopo ng wika na makapangkatotohanan ay maaaring mag-isip kung ang isang pangungusap na walang kahulugan o walang saysay ay maaari bang maging makatotohanan o hindi, o kung ang mga pangungusap ay maaari o hindi ba maaaring makapagpahayag ng mga mungkahi hinggil sa mga bagay na hindi naman umiiral, sa halip na sa paraan ng paggamit sa mga pangungusap.
Pilosopiya ng matematika

Ang **pilosopiya ng matematika** ay ang sangay ng pilosopiya na nag-aaral sa pampilosopiyang mga pagpapalagay, mga saligan o mga pundasyon, at mga implikasyon o kahihinatnan ng matematika. Ang layunin ng pilosopiya ng matematika ay ang makapagbigay ng isang pagtalakay sa kalikasan at metodolohiya ng matematika at upang maunawaan ang lugar ng matematiksa loob ng mga buhay ng mga tao. Ang panglohika at pangkayariang kalikasan ng matematika mismo ay nakagagawang ang pag-aaral na ito bilang kapwa malawak at natatangi sa piling ng mga katumbas nitong pampilosopiya rin.

Ang mga katagang *pilosopiya ng matematika* at *pilosopiyang pangmatematika* ay madalas na ginagamit bilang magkasingkahulugan.

Subalit, ang panghuli ay maaaring gamitin bilang pagtukoy sa ilang iba pang mga pook ng pag-aaral. Ang isa ay tumutukoy sa isang proyekto ng pagpopormal ng isang paksang pampilosopiya, katulad ng estetika, etika, lohika, metapisika, o teolohiya, na nasa isang pagpapahiwatig ng mas tumpak at mas mahigipit na kaanyuan, katulad halimbawa na ng mga gawain ng mga teologong iskolastiko, o ang masistemang mga layunin nina Leibniz at Spinoza. Ang isa pa ay tumutukoy sa pilosopiyang panggawain ng isang indibiduwal na praktisyunero (tagapagsagawa) o ng isang pamayanan ng mga matematikong gayon din kung mag-isip. Mayroon din namang mga pangkat ng tao na inuunawa ang katagang "pilosopiyang pangmatematika" bilang isang pagtukoy sa pagharap na isinagawa ni Bertrand Russell sa loob ng mga pahina ng aklat niyang *The Principles of Mathematics* at *Introduction to Mathematical Philosophy*.

## Mga sanggunian 
Kategorya:Pilosopiya ng matematika
Pilosopiya ng isipan

Ang **pilosopiya ng isipan** ay ang pag-iisip na patungkol sa kung paano gumagana ang isipan at nagpapatuloy sa pakikipag-ugnayan sa iba pang mga bagay na nasa mundo. Nakatuon din ito sa kamalayan na sinasaliksik sa larangan ng sikolohiya at ng pisika. Samakatuwid, ang pilosopiya ng isipan ay isang sangay ng pilosopiya na nagsasagawa ng pag-aaral hinggil sa kalikasan ng isipan, mga kaganapang pang-isipan, mga tungkuling pang-isipan, mga pag-aaring katangian na pang-isipan, kamalayan at ng kaugnayan nito sa katawang pisikal, lalo na ang sa utak. Ang suliranin ng isipan at ng katawan, na ugnayan ng isipan sa katawan, ay karaniwang tinatanaw bilang isang paksang susi sa pilosopiya ng isipan, bagaman mayroong iba pang mga paksa na nakatuon sa kalikasan ng isipan na hindi kinasasangkutan ng kaugnayan nito sa katawang pisikal na katulad ng kung paanong ang kamalayan ay naging maaaring umiral o nangyayari.

## Mga sanggunian
Kategorya:Pilosopiya ng isipan
Pilosopiya ng relihiyon

Ang **pilosopiya ng relihiyon** o **pilosopiya ng pananampalataya** ay isang sangay ng pilosopiya na nakatuon sa mga katanungan hinggil sa relihiyon, kabilang na ang kalikasan at pag-iral ng Diyos, sa pagsusuri at pagsisiyasat sa karanasang panrelihiyon, pagsusuri ng talasalitaan (bokabularyo) at mga tekstong panrelihiyon, at sa ugnayan ng relihiyon at ng agham. Isa itong sinaunang disiplina, na natagpuan sa pinakamaagang nakikilang mga manuskrito hinggil sa pilosopiya, at nakaugnay sa marami pang ibang mga sangay ng pilosopiya at pangkalahatang kaisipan, kabilang na ang metapisika, lohika, at kasaysayan. Ang pilosopiya ng relihiyon ay kadalasang tinatalakay sa labas ng akademiya sa pamamagitan ng mga aklat at mga pagtatalo (debate), na ang karamihan ay patungkol sa pag-iral ng Diyos at ng suliranin ng kasamaan.

Kaiba ang pilosopiya ng relihiyon magmula sa pilosopiyang panrelihiyon o pilosopiyang relihiyoso dahil sa nilalayon nitong talakayin ang mga tanong hinggil sa kalikasan ng relihiyon bilang isang kabuuan, sa halip na siyasatin ang mga suliraning dala ng isang partikular na sistema ng paniniwala. Dinisenyo ito upang maisagawa na walang simbuyo o walang kinikilingan ng mga tao na kumikilala sa kanilang mga sarili bilang mga naniniwala at mga hindi naniniwala.

## Mga sanggunian
Kategorya:Pilosopiya ng relihiyon
Pilosopiyang panrelihiyon

Ang **pilosopiyang relihiyoso**, **pilosopiyang panrelihiyon**, o **pilosopiyang pampananampalataya** ay ang pag-iisip na pampilosopiya na nagbuhat sa at dahil sa relihiyon. Mayroong iba't ibang mga pilosopiya para sa bawat isang relihiyon, na katulad ng:
*Pilosopiyang Budista
*Pilosopiyang Kristiyano
*Pilosopiyang Hindu
*Pilosopiyang Islamiko
*Pilosopiyang panghudyo
Pilosopiya ng agham

Ang **pilosopiya ng agham** ay ang bahagi ng pilosopiya na nagsasagawa ng mga pag-aaral hinggil sa mga agham. Ang mga pilosopo na nakatuon sa agham ay nag-aaral ng kung paanong ang kaalaman ay nabubuo ng mga siyentipiko, at kung ano ang pagkakaiba ng agham mula sa iba pang mga gawain. Walang duda, ang makabagong agham ay mayroong masulong na kaalaman sa malawak na kasaklawan ng mga larangan. Upang maharap ang paksang ito, marami pang ibang mga paksang dapat ding harapin. Noong maaagang mga kapanahunan, may mga tao na nag-isip, katulad ni Thomas Henry Huxley, na ang agham ay isa lamang iniayos na sentido komun o *common sense* (karaniwang pagdama o karaniwang pag-iisip). Subalit habang nagpatuloy ang ika-20 daantaon, ang agham ay nakagawa ng maraming mga ideya na hindi naman katulad ng sentido komun. Naging malinaw na ang agham ay talaga palang isang bagay na naiiba mula sa kaalaman na pangsentido komun. Dahil sa hindi matukoy kung paano mapaghihiwalay ang agham at ang sentido komun, nagkaroon ng tinawag na suliranin ng demarkasyon o problema ng paghihiwalay sa dalawang ito.

## Tingnan din
*Empirisismong lohikal
*Pilosopiyang eksperimental

Kategorya:Pilosopiya ng agham
Pilosopiyang kontinental

**Pilosopíyang kontinentál** o **pilosopíyang pangkontinénte** ang tawag sa mga pilosopiyang unang naging prominente sa kontinental na Europa na nagmula sa pilosopiya ni Kant at naglalayong ipokus muli ang Kanluraning pilosopiya sa indibiduwal at lipunan. Saklaw nito ang idealismong Aleman, penomenolohiya, eksistensiyalismo, hermeneutika, estrakturalismo, pos-estrakturalismo, dekonstruksiyon, pemenismong Pranses, teoryang sikoanalitiko, at ang kritikal na teorya ng Paaralang Frankfurt gayundin ng ilang pananaw na maka-Hegel, Freud, at Marx.

Walang napagkakasunduang kahulugan ng pilosopiyang kontinental, liban lang sa paggamit nito upang tumukoy sa mga pilosopiyang nagmula sa kontinental na Europa. Gayunpaman, nagsimula itong magkaroon ng saklaw pagsapit ng ika-20 siglo upang ihiwalay ang mga ito sa pilosopiyang mapanuri. Gayunpaman, itinuturing lamang ito (gayundin ang pilosopiyang mapanuri) bilang isang katawagan sa paggugrupo na hindi nakabase sa mga pagkakatulad ng mg katangian ng mga pilosopiyang pumapaloob dito.

## Kahulugan 
Unang ginamit ang katagang  sa wikang Ingles noong dekada 1970s upang tumukoy sa mga pilosopiyang tinuturo sa mga pamantasan na nagmula sa Pransiya at Alemanya noong panahong yon.

Gayunpaman, makikita ang kataga sa mga panitikan noon pang 1840, nang ginamit ito ni John Stuart Mill sa isa niyang sanaysay habang kinukumpara niya ang mga pilosopiyang impluwensiyado ng Aleman na si Kant sa mga pilosopiyang impluwensiyado naman ng Briton na si Bentham. Nagsimula itong gamitin sa ganitong kaparaanan sa sumunod na ika-20 siglo, nang umusbong ang mga ideya ng mga Briton na pilosopong sina Bertrand Russell at G. E. Moore ukol sa pagsasama sa pilosopiya sa mga likas na agham sa pamamagitan ng pagsusuri. Nakilala ang kilusang ito bilang ang pilosopiyang mapanuri, at sumikat ito sa Gran Britanya at Estados Unidos pagsapit ng 1930. Partikular na katangian ng pilosopiya ni Russell ang pagtakwil sa Hegelismo. Ayon sa kanya noong 1945, nahahati ang pilosopiya sa dalawang sangay, kontinental at Briton, na ayon sa kanya ay may pagkakaiba na simula pa noong panahon ni Locke. 

Nagsimulang tumingin din kalaunan ang mga pilosopo sa Amerika at Britanya sa mga gawa ng mga kontinental na pilosopo tulad ni Kant, na gumamit ng ilang elemento ng pagsusuri sa mga gawa niya. Dahil dito, tinitingnan ang dalawang pilosopiya bilang isang paggugrupo sa mga magkakatulad na pananaw at hindi nakabase sa heograpiya. Itinataas muli ang isyu sa heograpiya sa mga kamakailang poskolonyal na pananaw sa pilosopiyang kontinental, partikular na sa kritikal na pagsusuri sa impluwensiya ng Europa sa mga kaalaman sa akademiya. Dahil dito, ipinapanukala ng ilang pilosopo kagaya ni Nelson Maldonado-Torres ang "pilosopiyang poskontinental" bilang isang hiwalay na sangay ng pilosopiya.

## Sanggunian 
### Pagsipi 
### Pinagkunan 
*
*
*
*
*
*
*
*

Kategorya:Pilosopiya
Kategorya:Heograpiyang pampulitika
Kategorya:Europa
Sikolohiyang pang-edukasyon

Ang **sikolohiyang pang-edukasyon** (Ingles: ***educational psychology***) ay ang pag-aaral ng kung paano natututo ang mga tao sa mga tagpuang pang-edukasyon, ng katalaban ng mga pamamagitan na pang-edukasyon, ng sikolohiya ng pagtuturo, at ng sikolohiyang panlipunan ng mga paaralan bilang mga organisasyon. Ang sikolohiyang pang-edukasyon ay nakatuon sa kung paano natututo at umuunlad ang mga mag-aaral, na kadalasang tumutuon sa kabahaging mga pangkat na katulad ng mga batang may talento at sa mga mayroong mga kapansanan. Ang mga mananaliksik at mga teorista ng sikolohiyang pang-edukasyon ay tinatawag na mga **sikologong pang-edukasyon** o **sikolohistang pang-edukasyon** sa mga bansang katulad ng Estados Unidos at Canada, habang ang mga praktisyunerong nasa mga paaralan at mga tagpuang may kaugnayan sa mga paaralan ay tinatawag na mga sikologong pampaaralan. Ang pagkakaibang ito hindi kinikilala sa Kahariang Nagkakaisa kung saan ang katawagang panlahatan para sa mga praktisyunero ay "sikologong pang-edukasyon" o "sikolohistang pang-edukasyon".

Maaaring unawain ang sikologong pang-edukasyon sa pamamagitan ng kaugnayan nito sa iba pang mga disiplina. Pangunahing nabibigyan ito ng kabatiran sa pamamagitan ng sikolohiya, na mayroong kaugnayan sa disiplinang ito na may pagkakahalintulad sa ugnayan sa pagitan ng medisina at ng biyolohiya. Nagbibigay naman ng impormasyon ang sikolohiyang pang-edukasyon sa isang malawak na sakop ng mga espesyalidad sa loob ng araling pang-edukasyon, kabilang na ang disenyong pampagtuturo o pang-instruksiyon, teknolohiyang pang-edukasyon, pagpapaunlad ng kurikulum, pagkatutong organisasyunal, edukasyong espesyal, at pamamahala ng silid-aralan. Ang sikolohiyang edukasyon ay humahango mula sa at nag-aambag din sa agham na kognitibo at mga agham na pampagkatuto. Sa mga pamantasan, ang mga kagawaran ng sikolohiyang pang-edukasyon ay karaniwang nasa loob ng mga pakultad ng edukasyon, maaaring dahil sa kawalan ng representasyon ng nilalaman ng sikolohiyang pang-edukasyon sa mga aklat na pang-aralin ng sikolohiyang pampagpapakilala (*introductory psychology*).

## Mga sanggunian
Kategorya:Nilapat na sikolohiya
Kategorya:Mga sangay ng sikolohiya
Kategorya:Sikolohiyang pang-edukasyon
Kategorya:Ugali ng tao
Kategorya:Mga agham panlipunan
Kasaysayan ng paggawa

Ang **kasaysayan ng paggawa** o **kasaysayang pangmanggagawa** (Ingles: ***labor history***, ***labour history***) ay isang malawak na larangan ng pag-aaral na nakatuon sa kilusang pangmanggagawa at ng uring manggagawa. Ang pangunahing mga pagtutuon ng mga manunulat ng kasaysayan ng paggawa o pagtatrabaho ay kinabibilangan ng pag-unlad ng mga unyong manggagawa, mga pagwewelga, mga *lockout* (pansamantalang pagpapahinto ng gawain sa trabaho), at mga kilusang pamprutesta, relasyong pang-industriya, at ang progreso ng uring manggagawa at mga partidong pampolitika ng mga sosyalista, pati na pag-unlad na panlipuna at pangkultura ng mga taong naghahanapbuhay. Ang mga manunulat ng kasaysayan ng paggawa ay maaaring tumuon din sa mga paksa ng kasarian, lahi o lipi, etnisidad, at iba pang mga bagay na bukod pa sa uri.

Kategorya:Kasaysayan ng paggawa
Kategorya:Ugnayang pangmanggagawa
Kategorya:Kasaysayang panlipunan
Arkitekturang paisahe

Ang **arkitekturang paisahe** (sa Ingles: *landscape architecture*) ay ang pagdidisenyo ng panlabas na pampublikong mga pook, mga palatandaang pook (mga muson o muhon), at mga kayarian upang makapagkamit ng mga resultang pangkapaligiran, panlipunan, pang-ugali, at estetiko. Kinasasangkutan ito ng masistemang pagsisiyasat ng umiiral na mga kalagayan at mga prosesong panlipunan, pang-ekolohiya, at pangheolohiya sa tanawing panlupa, at ang pagdidisenyo ng mga pamamagitan o interbensiyon na makakagawa ng hinahangad na resulta. Nasasaklawan ng propesyon ang mga sumusunod: disenyong urbano; pagpaplano ng pook (pagpaplano ng sityo); pamamahala ng tubig ng bagyo; pagpaplanong pambayan o pagpaplanong urbano; restorasyong pangkapaligiran; pagpaplano ng mga liwasan at rekreasyon; pamamahala ng napagkukunang biswal; pagpaplano at probisyon ng imprastrukturang lunti; at may kasanayang pagbabalak at pagdidisenyo (*master planning and design*) ng tanawin sa pribadong lupain at residensiya; na ang lahat ay nasa magkakaibang mga sukat ng disenyo, pagpaplano at pamamahala. Ang isang praktisyunero sa propesyon ng arkitektura ng tanawing panlupa ay tinatawag na **arkitektong paisahe**.

Kategorya:Arkitektura
Ghassulian

Ang **Ghassulian** ay tumutukoy sa kultura isang yugtong arkeolohikal na may petsa na Panahong Gitnang Chalcolithic sa Katimugang Levant(ca. 3800 BCE - 3350 BCE). Ito ay itinuturing na tumutugon sa kulturang Halafian ng Hilagang Syria at Mesopotamia. Ang Ghassulian ay inilalarawan ng isang maliit na mga tirahang hamlet ng halong mga taong nagsasaka at lumipat patimog mula Syria tungo lugar na kinaroonan ngayon ng Israel. Ang mga bahay ay hugis trapezoid at itinayo sa putik-brick na tinatakpan ng kahanga hangang mga pinta sa pader na polychrome. Ang palayok ng mga ito ay mataas na detalyado kabilang ang mga may paang mangkok at hugis sungay na inimung mga goblet na nagpapakita ng kultibasyon ng alak. Ang ilang mga sampol ay nagpapakita ng paggamit ng dekorasyong pang eskultura o isang nakareserbang slip(isang putik at takip ng tubig na pinupunasan habang basa). Ang mga Ghassulian ay isang kulturang Chalcolithic dahil ang mga ito ay tumunaw rin ng kobre. Ang kustombreng puneraryo ay nagpapakita na inilibing ng mga ito ang kanilang mga namatay sa mga batong dolemen.
Kategorya:Sinaunang Malapit na Silangan
Maragtas

Ang ***Maragtas*** ay isang akda ni Pedro Alcantara Monteclaro na may orihinal na pamagat na *Maragtás kon (historia) sg pulô nga Panay kutub sg iya una nga pamuluyö tubtub sg pag-abut sg mga taga Borneo nga amó ang ginhalinan sg mga bisayâ kag sg pag-abut sg mga Katsilâ* ("Kasaysayan ng Panay magmula sa mga unang mga nanirahan at ang mga mandarayuhan ng Borneo, na ninuno nila, hanggang sa pagdating ng mga Kastila"); na sa Ingles ay *History of Panay from the first inhabitants and the Bornean immigrants, from which they descended, to the arrival of the Spaniards*. Ang akda ay nakasulat sa pinaghalong mga wikang Hiligaynon at Kinaray-a ng Iloilo noong 1907. Isa itong orihinal na akda na ibinatay ng may-akda sa mga napagkunang nakasulat at sinambit.

## Mga sanggunian
Kategorya:Panitikan ng Pilipinas
Hermano Pule

Si **Apolinario de la Cruz** (Hulyo 22, 1815 – Nobyembre 4, 1841), mas kilala bilang **Hermano Pule** (Espanyol: [eɾˈmano puˈle], Espanyol para sa 'Kapatid na Pule'; kilala rin bilang Hermano Puli), ay isang Pilipinong pinuno ng relihiyon na nagtatag at namuno sa Cofradía de San José (Kapatiran ni San Jose). Ang cofradía ay itinatag noong 1832 bilang tugon sa mga diskriminasyong panlahi ng Simbahang Katoliko sa Pilipinas. Sa panahon ng kolonyal na Espanyol, ang mga orden ng relihiyong Katoliko ay tumangging tanggapin ang mga katutubong Pilipino bilang mga kasapi. Bilang tugon, itinatag ni Pule ang kanyang sariling orden ng relihiyon na eksklusibo para sa mga katutubong Pilipino. Sa kasagsagan nito, ang cofradía ay mayroong 4,500 hanggang 5,000 kasapi mula sa mga Lalawigang Tayabas, Batangas, at Laguna. Dahil sa takot sa isang armadong pag-aalsa, nagpadala ang pamahalaang kolonyal ng Espanya ng mga puwersang militar upang supilin ang cofradía, isang pag-atake na nilabanan ni Hermano Pule at ng kanyang mga tagasunod noong Oktubre 23, 1841. Gayunpaman, nagpadala pa ng karagdagang mga tropa at tuluyang nasupil ang cofradía ng mga puwersang militar ng kolonyal noong Nobyembre 1, 1841.  

Kategorya:Mga rebolusyonaryo mula sa Pilipinas
Kategorya:Mga Quezonin

## Maagang buhay 
Si Apolinario de la Cruz ay ipinanganak noong Hulyo 22, 1815, sa Barrio Pandác sa bayan ng Lucban sa Lalawigang Tayabas (ngayon ay Quezon) noong ang Pilipinas ay isang kolonya pa ng Imperyong Espanya.   Si Apolinario de la Cruz ay marunong bumasa at sumulat, ngunit sinabing wala siyang pormal na edukasyon.   Sa kabila nito, malamang na nakatanggap siya ng pangunahing relihiyosong pagtuturo at nag-aral sa lokal na pampublikong paaralan sa Lucban. Noong 1829, nagpasya siyang maging pari at sinubukang sumali sa Ordeng Dominikano sa Maynila.  Noong mga panahong iyon, ipinagbabawal ng mga orden ng Simbahang Katoliko Romano ang mga *indio* (katutubong tao ng Pilipinas) na sumali, kaya't tinanggihan ang aplikasyon ni De la Cruz dahil lamang sa kanyang lahi.   Pagkatapos, nagpasya siyang magtrabaho bilang isang donado (kapatid na layko) sa Ospital ng San Juan de Dios kung saan siya ay tinanggap sa Cofradía de San Juan de Dios, isang kapatiran na kaanib ng ospital na bukas para sa mga *indio* o katutubo*.* Sa panahong ito, pinahusay niya ang kanyang kakayahan sa pagsasalita sa publiko at nag-aral ng Bibliya kasama ang iba pang mga relihiyosong kasulatan.
Nicole (mang-aawit na Chilean)

Si **Denisse Lillian Laval Soza** (ipinanganak sa  Santiago de Chile noong 19 Enero 1977), na mas nakikilala sa larangan ng musika bilang **Nicole** ay isang mang-aawit ng pop rock sa Tsile. Ang kaniyang karerang pangmusika ay nagsimula noong 1989, noong pinatnugutan niya ang kanyang unang album na pangmusikang pinamagatang *Tal vez me estoy enamorando* (Mahal Pa Rin Kita) noong 1989 sa ilalim ng tatak ng BMG noong kalagitnaan ng dekada ng 1990, kung kailan naibenta ang mahigit sa 120,000 na mga kopya ng kanyang diskong pangmusika na *Esperando nada* (Naghihintay sa Wala) (1994) at *Sueños en tránsito* (Mga Pangarap Habang Naglalakbay). Pagkaraan ay lumagda siya ng kontrata para sa Maverick Records ni Madonna at inilabas ang *Viaje infinito* (Walang Hanggang Paglalakbay) noong 2002 mula sa Estados Unidos, na nagtamo ng isang nominasyon sa Grammy Latino. Noong 2006, pinakawalan niya ito sa ilalim ng kanyang sariling tatak na *APT.*, isang disko na nirekord sa Miami at iminaster sa Londres.

Ang kanyang karerang pangmusika ay nagging isang repertoryong nagpapabagu-bago magmula sa musikang pop na mayroong mga elemento ng soul, rock at  elektronika na sumailalim sa mga produktor na katulad Tito Dávila, Gustavo Cerati at Andrés Levin. Nakipagtulungan din si Nicole sa mga diskong inakdaan na kasama ang Marciano, Rosario Mena, Pedro Frugone, Alamedas, Francisco González ng Lucybell at sa mga parangal na pangmusika para kina Inti Illimani at Mauricio Redolés.

Kategorya:Mga mang-aawit mula sa Chile
Teorya ng komunikasyon

Ang **teoriya ng komunikasyon** ay isang larangan ng impormasyon at matematika na nagsasagawa ng pag-aaral sa prosesong teknikal ng impormasyon at ng prosesong pantao ng komunikasyong pantao. Ayon sa teorista ng komunikasyon na si Robert T. Craig sa kaniyang sanaysay na *Communication Theory as a Field* (1999) o "Teoriya ng Komunikasyon bilang isang Larangan", sa kabila ng pinag-ugatang sinauna at lumalaking pananagana ng mga teoriya patungkol sa komunikasyon, walang isang larangan ng pag-aaral na maaaring kilalanin bilang 'teoriya ng komunikasyon'.

## Mga sanggunian
Kategorya:Komunikasyon
Talon ng Pagsanjan

Ang **Talon ng Pagsanjan**, kilala rin bilang **Cavinti Falls** (katutubong pangalan: **Talon ng Magdapio**) ay isa sa pinakabantog na mga talon sa Pilipinas. Matatagpuan ito sa lalawigan ng Laguna. Isa ito sa pinakapangunahing pang-akit na pangturismo sa rehiyon. Mararating ang talon sa pamamagitan ng paglalakbay sa ilog sa pamamagitan ng bangka magmula sa munisipalidad ng Pagsanjan. Ang paglalakbay na nakasakay sa bangka ay isa nang pang-akit na pangturista magmula pa noong Panahong Kolonyal ng Kastila na ang pinakamatandang pagsasalaysay ay noong 1894.  Ang bayan ng Pagsanjan ay nasa daluyan ng dalawang mga ilog, ang Ilog ng Balanac at ang Ilog ng Bumbungan (na nakikilala rin bilang Ilog ng Pagsanjan). 

## Mga sanggunian
Kategorya:Mga talon sa Pilipinas
Telebisyong kable sa Pilipinas

Ang katayuan ng **telebisyong kable sa Pilipinas** ay tumatalakay sa kaantasan ng paggamit o panonood ng telebisyon ng mga Pilipino sa pamamagitan ng telebisyong kable. Noong 2009, tinataya na ang panonood o pagkakaroon ng telebisyong nakakabit sa kable ay nasa 20% hanggang 25%, na ang karamihan ng panonood ay nagaganap tuwing umaga (10% ng 27% na mga tagapanood). Ang pangunahing mga tagapagbigay ng maramihang mga tsanel na pantelebisyong kable ay ang Sky Cable at ang Destiny Cable.

Isa sa pangunahing mga suliranin na kinakaharap ng mga kompanya ng telebisyong kable sa Pilipinas at ng mga tagapagkonsumo nito ay ang pagnanakaw ng signal o mga ilegal na "tap" o pagkakabit na walang pahintulot ng kompanya ng telebisyong kable.

## Mga sanggunian
## Mga kawing panlabas
*"Cable TV penetration in PH among lowest in Asia-Pacific; Lopez firm introducing more innovative pricing plans"  artikulo ni Paolo G. Montecillo sa "Inquirer Business" (April 29, 2012)
*
*
*
*
*Philippine Cable TV Association sa LinkedIn
*
*Philippine Cable TV Association sa YouTube

Kategorya:Telebisyon sa Pilipinas
Demarkiya

Ang **demarkiya**, **lotokrasiya** o **lotokrasya** (Ingles: *demarchy* o *lottocracy*) ay isang uri ng pamahalaan kung saan ang estado ay pinamamahalaan ng mga tagapagpasyang napili sa paraang pasumala at sa pamamagitan ng sortisyon (palabunutan) magmula sa isang napakalawak na mapang-anib na kapisanan ng mga mamamayang maaaring mahirang. Ang mga pangkat na ito, na paminsan-minsang tinatawag bilang "mga inampalan na pampatakaran", "mga inampalan ng mga mamamayan", o "mga pagpupulong na pangkonseso", ay gumagawa ng mga pagpapasya patungkol sa mga patakarang pangmadla na halos katulad ng sa paraan ng pagpapasyang gingagawa ng mga inampalan sa kaso ng krimen.

Sa teoriya, ang demarkiya ay makapanunupil ng ilan sa mga suliraning pantungkuli ng nakaugaliang demokrasyang representatibo (demokrasyang kinatawan), na malawakang mamamanipula ng natatanging mga layunin (espesyal na mga interes o kagustuhan) at ng pagkakahati sa pagitan ng prupesyunal na mga tagagawa ng patakaran (mga politiko at mga lobiyista) at ng isang malaking balintiyak (walang pakialam), hindi nakikisangkot at kadalasang walang kabatiran (walang kaalam-alam) na elektorado (mga nahalal). Ayon sa pilosopong Australyano na si John Burnheim, ang pagpili na pasumala ng mga tagagawa ng patakran ay makapagpapadali para sa pang-araw-araw na mga mamamayan na makahulugang makiisa, at mas mahirap para sa mga layuning natatangi at pansarili na madungisan ang proseso.

Sa mas pangkalahatan, ang pagpili na pasumala ng mga tagapagpasya magmula sa isang mas malaking pangkat ay tinatawag na palabunutan o sortisyon (magmula sa salitang ugat ng "loterya" sa wikang Latin). ang demokrasyang Atenyano ay gumamit halos ng palabunutan, na halos lahat ng mga tanggapan ng pamahalaan ay pinupuno sa pamamagitan ng loterya (palabunutan) o loto na para sa mga tunay na mamamayan, sa halip na sa pamamagitan ng halalan. Ang mga kandidato ay halos palaging lalaki, Griyego, at may pinag-aralang mga mamamayan na nag-aangkin ng pinakamababang dami ng yaman at katayuan.

Sa mga lalawigan ng British Columbia at Ontario ng Canada, isang pangkat ng mga mamamayan ang napili nang pasumala upang likhain ang isang Citizens' Assembly on Electoral Reform upang magsiyasat at magmungkahi ng mga pagbabago sa mga sistemang panghalalan ng mga lalawigan. Isang kahalintulad na sistema ang nangyari sa Burgerforum Kiesstelsel ng Olanda Ang Amish ng Matandang Kaatasan ay gumamit ng isang tambalan ng eleksiyon at sortisyon upang pumili ng mga pinuno ng simbahan; ang mga lalaking nakakatanggap ng dalawa o tatlong mga nominasyon (paghaharap) upang mapuno ang isang bakanteng puwesto (nagbabago ang bilang ayon sa distrito) ay hinihiling naman na pumili ng isang aklat ng salmo na naglalaman ng isang pilas ng papel, na ang isa sa mga pilas na iyon ay tinandaan upang magpahiwatig kung sino ang gaganap sa tungkulin.

## Mga sanggunian
Kategorya:Mga sistemang pampolitika
Kategorya:Mga teoriyang pampolitika
Krayon

Ang mga **krayon** o **krayola** ay mga kasangkapang panulat na yari sa kinulayang mga pagkit, tubig, at asidong sitriko o kaya yeso. Ginagamit sila kadalasan ng mga bata sa pagguhit ng mga larawan, bagaman may ilang mga artista ng sining na ginagamit ang mga ito upang makapaglagay ng panghuling mga hagod sa kanilang akdang pansining. Isa sa pinaka kilalang tatak ng mga krayon ay ang Crayola, isang kompanya ng Binney and Smith, na pinagmulan ng katawagang "krayola" sa Tagalog.

Bukod sa pagiging isang patpat na gawa sa pagkit na may kulay, ang krayon ay maaari ring maging yari sa uling, yeso, o iba pang mga materyal na ginagamit sa pagsusulat, pagkukulay, pagguhit at iba pang mga paraan ng pagdodrowing. Ang isang krayon na yari sa **yesong nilangisan** ay tinatawag na pastel na nilangisan; kapag gawa sa pigmento na may tuyong pampatibay, payak itong tinatawag bilang pastel lamang; ang mga ito ay kapwa tanyag na midya para sa akdang pansining na may kulay. Ang lapis na ginarasahan o *china marker* ("pangmarkang Tsino") o *chinagraph pencil* ay gawa sa kinulayang pinatigas na grasa at ginagamit sa pagmamarka sa matigas at makintab na mga kaibabawan na katulad ng porselana at salamin. Ilang mga kompanya na pampinong sining na katulad ng Suwisong Caran d'Ache ay nagmamanupaktura ng mga krayon na nalulusaw sa tubig, na ang mga kulay ay madaling paghaluin kapag nilapat sa midya.

Ang mga krayon ay maginhawang gamitin, hindi marumi (hindi makalat na katulad ng mga pintura at ng mga pangmarka), pudpod (na nagtatanggal ng panganib ng pagkakaroon ng tulis kapag ginagamit ang isang lapis o pluma), hindi nakakalason, hindi mahal ang halaga, at makukuha na nasa isang malawak na kasamu't sarian ng mga kulay.

Kategorya:Sining
Kategorya:Panulat
Frederik Magle

Si **Frederik Magle** (ipinanganak noong 17 Abril 1977) ay isang Danes na kumpositor, organistang pangkonsiyerto, at pianista. Nagsusulat siya ng kontemporaryong musikang klasikal pati na ng paghahalo ng musikang klasikal at iba pang mga henero. Ang kaniyang mga kumposisyon ay kinabibilangan ng mga akdang pang-orkestra, mga cantata, musikang pangtsamber (musikang pangkamara), at mga akdang solo pangunahin na para sa organo, kabilang na ang ilang mga kumposisyong kinumisyon ng Maharlikang Mag-anak ng Dinamarka.

Kategorya:Mga kompositor
AutoCAD

Ang **AutoCAD** ay isang aplikasyon na pangsopwer para sa *computer-aided design* (CAD) o pagdidisenyong may pagtulong ng paggamit ng kompyuter at *drafting* o pagguhit na teknikal. Kapwa sinusuportahan ng sopwer ang mga pormato ng grapiks na 2D at 3D. Ang sopwer ay nilikha, pinaunlad at ipinagbibili ng Autodesk, Inc., na unang inilabas noong Disyembre 19982&nbsp;ng Autodesk noong taon na kasunod ng pagkakabili ng unang uri ng sopwer ng tagapagtatag ng Autodesk na si John Walker. Ang AutoCAD ay ang pangunahing produkto ng Autodesk at sa pagsapit ng Marso 1986 ay naging pinakamalaganap na mikrokompyuter na programang pangdisenyo sa buong mundo, na gumagamit ng mga tungkuling katulad ng "polilinya" at "paglalagay ng kurba". Bago sumapit ang pagpapakilala ng AutoCAD, karamihan sa iba pang mga programang CAD ay tumatakbo sa *mainframe computer* o mga minikompyuter, na ang bawat isang operador o tagagamit ng CAD ay nagtatrabaho na nasa isang terminal na panggrapiks o estasyong trabahuhan.

Ayon sa impormasyong pangkompanya ng Autodesk, ang sopwer ng AutoCAD ay ginagamit na sa ngayon sa loob ng isang kasaklawan ng mga industriya, na ginagamit ng mga arkitekto, mga tagapamahala ng proyekto, at mga inhinyero, sa piling ng iba pang mga prupesyon, at magmula noong 1994 ay mayroon nang 750 mga sentro ng pagsasanay na nailunsad sa buong mundo upang mabigyan ng edukasyon ang mga tagagamit hinggil sa pangunahing mga produkto ng kompanya.

## Mga sanggunian
Kategorya:Software